José Bautista Hueso i Simratnoor Singh Kaur, els més lectors de les Biblioteques Municipals
2025-07-24

Les Biblioteques Municipals de Burjassot han commemorat el Dia de les Escriptores i el Dia Internacional de les Biblioteques; dues efemèrides molt importants per a aquest servei municipal que ha aprofitat les dos commemoracions per a fer lliurament dels diplomes a les persones més lectores de la Biblioteca d’Adults i de la Biblioteca Infantil.

Diplomes que enguany han sigut per a José Bautista Hueso Jiménez, amb 88 préstecs a la Biblioteca d’Adults, i per a la usuària Simratnoor Singh Kaur que, amb nou anys ha realitzat 50 préstecs, superant els 39 que va fer l’any passat, a la Biblioteca Infantil. Tots dos van rebre un lot de llibres de mans de l’alcalde de Burjassot, Rafa García i del regidor de Cultura i Joventut, Javier Naharros.

Després del lliurament dels diplomes, diverses components del Club de Lectura de la Biblioteca d’Adults van fer la lectura i interpretació de diferents textos seleccionats per la l’escriptora Ana Iris Simón, comissària del Dia de les Escriptores 2024.